A Patpongtól az Andamán-tenger partjáig
Ha a magyar utazónak elege van már a kiszámítható és sokszor unalmas európai célpontokból és valami igazán különleges úti célra vágyik, feltétlenül Ázsiát kell célba vennie. Délkelet-Ázsia egyik legkedveltebb, legnépszerûbb, ugyanakkor számtalan érdekességet kínáló országa Thaiföld, utazásaink legutóbbi állomása. Idén tavasszal ízelítõt kaphattunk ennek a rohamosan fejlõdõ, ám hagyományait, kultúráját szigorúan megõrzõ ország mindennapjaiból.
Nekünk magyaroknak talán Bécsbõl a legegyszerûbb megközelíteni Thaiföld fõvárosát, Bangkokot. Mi is így tettünk, és bár a repülõút nem kevesebb, mint 11 óráig tart az ázsiai országba, az út fáradalmait jelentõsen enyhítették a repülõgépen elfogyasztott finomságok, na és persze a bécsi repülõtér várójában magunkhoz vett, nem kis mennyiségû whisky, a repüléstõl való félelmünket enyhítendõ. A hosszú út végén csodálatos idõjárás fogadott minket Bangkokban, így pilótánk játszi könnyedséggel tehette betonra a hatalmas gépet. Ettõl kezdve már nem volt más dolgunk, mint kiélvezni minden egyes percet, amit az országban tölthetünk.

Az elsõ meglepetés rögtön a repülõteret elhagyva, a buszon ér minket. Bangkok elképesztõen nagy város, hatalmas autópályákkal, felhõkarcolókkal, kicsit áttekinthetetlen városképpel. Az 513 ezer négyzetkilométernyi ország 66 millió lakosának több mint 10 százaléka él ebben a gigászi metropoliszban. Az ország Laosszal, Burmával, Kambodzsával és Malajziával határos, és földrajzi kiterjedése miatt gyakorlatilag az év minden napján turistaszezon van, de persze az esõs évszakok idején vannak egyes részek, amelyeket tanácsos kerülni. A három évszak közül a száraz tél novembertõl februárig, az esõs tavasz júniustól októberig, a nyár márciustól májusig tart. Európai léptékkel mérve még a thaiföldi tél is melegnek, napsütésesnek számít. Túránk idején, április vége felé, a nyári idõszak kellõs közepén ugyanakkor rekkenõ hõség várt minket, amit kellemessé és elviselhetõvé tett az a tény, hogy ekkora már a "last minute" turisták hada is elhagyta az országot.

Thaiföld egyébként napjainkban Délkelet-Ázsia turisták által leglátogatottabb országa, évente több mint 22 millióan keresik fel az országot, és ma már egyre több magyar is vállalkozik az útra. Becslések szerint az elmúlt évben mintegy 3 ezren választották úti célul az országot. Thaiföldön a turizmus mára húzóágazattá vált, és a vendéglátó egységek, szállodák és egyéb szolgáltatók mindent megtesznek azért, hogy a vendégek kitûnõen érezzék magukat. Az ázsiai országok különösen nagy súlyt fektetnek a minõségi szolgáltatásra, és az igyekezet mellé kitûnõ érzék is párosul. Elég, ha csak a szállodák szolgáltatásait és berendezését vagy akár az éttermi pincér kedvességét, figyelmességét említjük.

A thaiföldi turisztikai kínálat azonban nem csak a luxusszállodákra és napfényes tengerparti üdülõhelyekre szorítkozik. Az ország idegenforgalmában egyre nagyobb szerepet játszik az ökoturizmus, a kalandturizmus, vagy a már-már nemzeti játéknak számító golfot népszerûsítõ golfturizmus. A turisztikai fejlesztésekhez ugyanakkor elengedhetetlenek az infrastrukturális beruházások, autópálya és vasútvonal építkezések, vagy a repülõterek fejlesztése. Magyar szemnek már-már hihetetlennek tûnik, hogy az ország minden pontján, de még Bangkokon belül is jól kiépített többsávos autópályákon közlekedhetnek az autósok, aki pedig mégis a vonatot, vagy a repülõt választja, az is talál magának gyors és olcsó megoldást.

Thaiföld turisztikai vonzerejének növelése szempontjából kiemelt helyet foglal el a légiközlekedés, ugyanis a távoli egzotikus szigeteket a legegyszerûbben repülõvel érhetjük el. Az országban három nagy belföldi légitársaság mûködik, közülük a leggyorsabb növekedést a Bangkok Airways produkálta, amely az elmúlt évben 2,5 millió utast szállított, 10 százalékkal többet, mint egy évvel korábban. A turizmus fellendítése érdekében Thaiföldön több olyan helyen is építettek repülõteret, ahol korábban kevés külföldi vendég járt. Ilyen például Samui szigete, amely így a külföldi turisták egyik fõ célpontjává vált. A közeljövõben készül el Bangkok új nemzetközi repülõtere is, amely az eddiginél is több repülõjárat fogadására lesz alkalmas.

Elõzõ

-   1
-   2
-   3
-   4

Következõ